इस दौरान डीएम ने कहा कि डा. राममनोहर लोहिया समग्र ग्राम विकास योजना से गांवों के विकास को नया आयाम मिलेगा। उन्होंने कहा कि योजना को सफल बनाने के लिए परस्पर सामंजस्य बनाकर विकास कार्यों को युद्धस्तर पर पूरा करें। ग्राम प्रधान अपनी जिम्मेदारियों का निर्वहन भलीभांति करें। जिलाधिकारी ने कोटेदारों को निर्देश दिया कि खाद्यान्न वितरण पर विशेष ध्यान दें। उपभोक्ताओं को सही तौल और समय से सामान दिए जाने को कहा। कोई भी कमी हो उसे दुरुस्त करने में सहयोग करेंगे। इस दौरान डीएम ने तहसील की एकल खिड़की व्यवस्था, राजस्व वसूली की समीक्षा की। निर्देश दिया कि राजस्व वसूली में किसी प्रकार की ढिलाई न बरती जाए। उन्होंने किसानों से सहकारी बकाए का भुगतान शीघ्र करने की अपील की। इस मौके पर मुख्य विकास अधिकारी अब्दुल समद, परियोजना निदेशक वीपी पाण्डेय, उपजिलाधिकारी अनिल कुमार, तहसीलदार एसपी मिश्र, संबंधित खंड विकास अधिकारी सहित अन्य विभागों के अधिकारी, ग्राम प्रधान, कोटेदार, शिक्षामित्र आदि उपस्थित रहे।